Mád Község Önkormányzat Képviselő-testületének

7/2015. (IX.15.) önkormányzati rendelete a helyi adókról szóló

12/2014. (XI.28.) önkormányzati rendelet módosításáról

Mád Község Önkormányzat Képviselő-testülete a helyi adókról szóló 1990. évi C. törvény 1.§ (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés h) pontjában meghatározott feladatkörében eljárva a helyi adókról szóló 12/2014. (XI.28.) önkormányzati rendelet módosításáról a következőket rendeli el.

1.§ A helyi adókról szóló 12/2014. (XI.28.) önkormányzati rendelet (továbbiakban: Rendelet) 4.§-a helyébe a következő rendelkezés lép:

„ (1) Adóköteles a lakás és nem lakás céljára szolgáló épület (építmény), telek és a nem magánszemély tulajdonában álló lakás bérleti joga.

(2) Az adó mértéke adótárgyanként 3000.-Ft/év.

(3) Mentes az adó alól nem lakás céljára szolgáló építmény.

2. §. A Rendelet az alábbi 4/A.§-al egészül ki:

„4/A.§. Amennyiben a helyi adókról szóló törvény rendelkezései értelmében az adó alanya vállalkozó, úgy a 4.§ (3) bekezdésében megállapított mentesség nem alkalmazható.’

4. §. Ez a rendelet a kihirdetést követő napon lép hatályba.

Mád, 2015. szeptember 14.

Tatárka József Novák András

polgármester jegyző

Kihirdetési záradék:

A rendelet 2015. szeptember 15. napján kihirdetésre került.

 Novák András

 jegyző